**ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΤΗΣ ΕΦΑΡΜΟΓΗΣ**

**ΤΗΣ ΕΘΝΙΚΗΣ ΣΤΡΑΤΗΓΙΚΗΣ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΣΕΞΟΥΑΛΙΚΗΣ ΚΑΚΟΠΟΙΗΣΗΣ ΚΑΙ ΕΚΜΕΤΑΛΛΕΥΣΗΣ ΠΑΙΔΙΩΝ ΚΑΙ ΤΗΣ ΠΑΙΔΙΚΗΣ ΠΟΡΝΟΓΡΑΦΙΑΣ ΝΟΜΟ ΤΟΥ 2017**

|  |  |  |
| --- | --- | --- |
| Συνοπτικός τίτλος.  112(Ι) του 2017. | 1. Ο παρών Νόμος θα αναφέρεται ως ο περί της Εφαρμογής της Εθνικής Στρατηγικής για την Καταπολέμηση της Σεξουαλικής Κακοποίησης και Εκμετάλλευσης Παιδιών και της Παιδικής Πορνογραφίας (Τροποποιητικός) Νόμος του 2023 και θα διαβάζεται μαζί με τον περί της Εφαρμογής της Εθνικής Στρατηγικής για την Καταπολέμηση της Σεξουαλικής Κακοποίησης και Εκμετάλλευσης Παιδιών και της Παιδικής Πορνογραφίας Νόμο του 2017 (που στο εξής θα αναφέρεται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί της Εφαρμογής της Εθνικής Στρατηγικής για την Καταπολέμηση της Σεξουαλικής Κακοποίησης και Εκμετάλλευσης Παιδιών και της Παιδικής Πορνογραφίας Νόμοι του 2017 και 2023. | |
|  |  | |
| Τροποποίηση του άρθρου 4 του βασικού νόμου. | 2. Το άρθρο 4 του βασικού νόμου τροποποιείται με την αντικατάσταση του εδαφίου (4), με το ακόλουθο εδάφιο: | |
|  |  | |
|  |  | «(4) Τηρουμένων των διατάξεων του εδαφίου (6), η θητεία του Προέδρου του Συμβουλίου είναι τριετής, με δικαίωμα ανανέωσης για ακόμα μία (1) θητεία, η δε θητεία των μελών του Συμβουλίου είναι τριετής, με δικαίωμα ανανέωσης για ακόμα δύο (2) θητείες: |
|  |  |  |
|  | …(Ι) του 2023. | Νοείται ότι, η θητεία του Προέδρου και των μελών του Συμβουλίου στις θέσεις αυτές πριν από την ημερομηνία έναρξης της ισχύος του περί της Εφαρμογής της Εθνικής Στρατηγικής για την Καταπολέμηση της Σεξουαλικής Κακοποίησης και Εκμετάλλευσης Παιδιών και της Παιδικής Πορνογραφίας (Τροποποιητικού) Νόμου του 2023 συνυπολογίζεται για σκοπούς ανανέωσης ή μη του διορισμού τους.». |
|  |  | |

Αρ. Φακ.: 23.02.064.105-2023

ΕΣ/ΧΧ